**Αθήνα:** 09.09.2025

**Αρ. Πρωτ.:** 1091

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Επείγουσα παρέμβαση για τον διορισμό ατόμου με αναπηρία της προκήρυξης 6Κ/2024**

Σε επείγουσα παρέμβαση προέβη η ΕΣΑμεΑ, ζητώντας την επανεξέταση της απόφασης της Υγειονομικής Επιτροπής Περιφερειακής Ενότητας Ηρακλείου, σχετικά με επιτυχούσα της προκήρυξης 6Κ/2024, η οποία, ενώ κατατάχθηκε στον πίνακα διοριστέων, το Τμήμα Προσωπικού της Γενικής Διεύθυνσης της Περιφέρειας Κρήτης της απέστειλε έγγραφο ότι η Υπηρεσία δε δύναται να προχωρήσει στην πρόσληψη καθώς η Α/βθμια Υγειονομική Επιτροπή Περιφερειακής Ενότητας Ηρακλείου έκρινε ότι η εν λόγω κυρία δε διαθέτει τη φυσική καταλληλότητα για την άσκηση των καθηκόντων της θέσης στην οποία είχε προσληφθεί.

Η κ. Ε.Π. είναι άτομο με πιστοποιημένη αναπηρία και φέρει ποσοστό αναπηρίας 81%, συμμετείχε στην προκήρυξη 6Κ/2024 η οποία αφορούσε στην πλήρωση με σειρά προτεραιότητας 105 θέσεων μόνιμου προσωπικού και προσωπικού με σχέση εργασίας Ιδιωτικού Δικαίου Αορίστου Χρόνου, Υποχρεωτικής Εκπαίδευσης, σε φορείς του Δημοσίου **αποκλειστικά από άτομα με ποσοστό αναπηρίας τουλάχιστον πενήντα τοις εκατό (50%)!**

Η κυρία Ε.Π. πληροί τις προδιαγραφές βάσει των αποδεκτών τίτλων και των απαραίτητων πρόσθετων προσόντων που απαιτεί η προκήρυξη και απευθύνθηκε στην Υπηρεσία της ΕΣΑμεΑ «Διεκδικούμε Μαζί».

Η αδικία αυτή πρέπει να διορθωθεί και τα άτομα με αναπηρία να απολαμβάνουν πλήρως και ισότιμα όλα τα δικαιώματα και τις θεμελιώδεις ελευθερίες τους και να τυγχάνουν το σεβασμό της εγγενούς αξιοπρέπειάς τους.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |